
PROME MINISTER 


PROME MINISTER EVELYN WEVER - CROES A 
BISHITA NOS GRANDINAN NA CAS DI CUIDO 
JABURIBARI 


‘Pabien y danki pa crea e Aruba cu awe nos ta gosa di dje” 


Den cuadro di “Dia Internacional di Hende Muhe”, Prome 
Minister Evelyn Wever - Croes ta haciendo diferente bishita na 
organisacionnan y instancianan rond Aruba. Recientemente 
Prome Minister a realisa un bishita na Jaburibari na Stichting 
Thuiszorg Aruba, caminda a combersa cu e habitantenan y e 
trahadonan y a gradicinan pa e trabou grandi cu nan ta haci. 


Henter e ekipo di trahado na e cas di cuido ta consisti di hende 
muhe. E trabou cu e hende muhenan aki ta haci ta asina grandi 
y importante cu e ta dificil pa pone un balor na dje. Prome 
Minister Wever - Croes den nomber di Gobierno di Aruba y 
henter Aruba, a gradicinan pa e trabou cu nan ta eherce. 


Despues di Covid hopi cos a cambia na Aruba y e cas di cuido 
tambe a sinti esey. Aworaki tin menos voluntario ta bishita e 
grandinan, mientras cu antes tabatin voluntarionan cu ta canta, 
resa y pasa tempo cu e grandinan. 

Prome Minister Wever - Croes ta haci apelacion na henter 
Aruba pa si bo tin un tempo liber un rato, pa bishita e cas di 
cuido y pasa un rato agradabel y haci algun actividadnan cu 
nos grandinan, pa nan tambe por distrai nan mes. 

“Nos grandinan a duna hopi di nan bida pa Aruba y nan a 
construi e pais aki cu nos por lanta aden y lanta nos yiunan 
aden na paz, den trankilidad y cu libertad. Ban dunanan bek e 
Amor y cariño cu nan tin mester.’ 


Riba Dia Internacional di Hende Muhe, Prome Minister ta 
desea cada ser femenino specialmente nos grandinan, pabien 
y danki pa crea e Aruba aki cu awe nos ta gosa di dje. 

Prome Minister Evelyn Wever-Croes: 
Den cuadro di Dia di Hende Muhe 

Diahuebs mainta, Prome Minister Evelyn Wever-Croes a 
bishita Bureau Interne Diensten (BID), cu ta e departamento 
central cu ta administra tur documentonan di gobierno. BID 
den e ultimo temponan ta trahando duro riba digitalisacion y 
automatisacion di e procesonan pa asina cuminsa uza menos 
papel y traha mas digital. Mirando e importancia di proyecto aki, 
Prome Minister kier a scucha di e departamento con e plannan 
ta bayendo pa cu esaki. Prome Minister a expresa di ta hopi 
contento di a scucha cu e plannan ta canando bon y cu pronto 
BID lo por brinda un servicio digitalisa na nan clientenan. 


Prome Minister su bishita na BID ta relata tambe cu ta Dia di 
Hende Muhe ta acercando ye tema e aña aki ta innovacion, con 
bo ta empodera hende muhe a traves di innovacion. Mirando 
cu BID a pasa ultimo tempo den hopi proceso di innovacion, 
tabata interesante pa scucha di nan, nan experiencianan pa 
cu esaki. Prome Minister a splica cu apesar cu no ta tur hende 
ta bay mes liher cu e cambionan den innovacion, en general 
e experiencianan ta positivo y e empleadonan tin e animo 
necesario pa logra esaki. 


Durante su bishita, Prome Minister tambe tabata tin e 
oportunidad di reuni cu e empleadonan riba varios tema cu tin 
nan preocupa. E temanan tabata entre otro e empleadonan 
posicion huridico di trabou y di e presupuestonan. Durante e 
reunion aki, e empleadonan tabata tin e oportunidad pa trece 
tur nan preocupacionnan dilanti. 


Prome Minister a indica cu e reunion tabata uno positivo y cu 
mirando bek riba e tema di Dia di Hende Muhe cu ta innovacion, 
esaki ta un ehempel con e hende muhenan ta haciendo den 
e ramo aki pa asina percura pa futuro generacionnan por 
probecha di dje. 

iomata Maduso 


MINISTER 


Recientemente Minister Maduro hunto cu e Comision 
Conscientisacion Sclavitud Aruba CSA tabata cerca e Comision 
di CKABB di Parlamento pa brinda informacion riba e trabounan 
cu ta wordo haci riba e topico di Historia di Sclavitud na Aruba. 
E Comision CKABB ta atende asunto di Reino y di Relacion 
Exterior. Den cuadro di e preparacion di e Parlamentarionan 
pa e reunionnan Interparlamentario IPKO cu ta wordo teni na 
Corsou den e siman aki, a reuni cu e mandatario di cultura pa 
haya mas informacion. 


Minister Maduro hunto cu e Comision CSA encarga pa organisa 
reunionnan riba e topico di Sclavitud na Aruba, a duna un 
relato di kico tur a bin ta pasando riba e topico di Abolicion 
di Sclavitud den Reino y a splica tambe kico ta wordo haci 
pa crea mas consciencia na Aruba riba e topico di sclavitud. 
E Comision CSA ya a organisa dos encuentro cu grupo di 
persona y instancia interesa, pa asina por yega na un agenda 
di actividad cu por organisa cu e meta pa comunidad por wordo 
informa riba nos pasado di sclavitud. Na Aruba tambe tabata 
tin sclavitud, pero mucho no ta conoci riba e parti di e historia 
aki di nos Pais, pesey ta importante pa comunidad por conoce 
e historia aki. 


Parlamentarionan tabata tin diferente pregunta pa cual Minister 
Maduro y Comision CSA a percura pa contesta. A splica tambe 
riba e fondonan cu ta wordo poni disponibel pa Mondriaanfonds 
y Fonds voor Cultuurparticipatie pa proyectonan den e 
'herdenkingsjaar' den cual ta conmemora 160 aña di Abolicion 
di Sclavitud den Reino Hulandes. Tambe a informa cu pa 10 aña 
largo Hulanda ta pone fondonan disponibel pa asina atende cu 
e 'doorwerking van het slavernijverleden in het heden,' ya cu e 
sclavitud cu a tuma luga tanto afia atras, te dia di awe ainda tin 
su rasgonan den nos presente den Reino Hulandes. 


Minister Maduro ta desea e Parlamentarionan exito na e 
reunionnan di IPKO y lo keda tene Parlamento y comunidad 
na altura di e trabounan cu ta wordo haci pa conscientisa 
comunidad riba e parti di e Historia di Sclavitud na Aruba cu 
mester wordo conoci. 

Durante Conferencia di Prensa Minister Maduro a splica: 


A BRINDA AYUDO NA GREDITS PA POR SALBA 
100 COMPANIA CHIKITO DEN PANDEMIA 


Gobierno a tuma decision y a informa Parlamento debidamente 


Durante conferencia di Prensa, Minister Maduro a splica riba 
e reunion publico pa formalisa e yudansa cu a wordo duna via 
Qredits durante pandemia na 100 negoshi chikito na Aruba. 


ECONOMIA GRANDEMENTE AFECTA PA E LOCK-DOWN 
E mandatario a bay bek den pasado recordando con dia 15 
di maart 2020, e fronteranan di Aruba a wordo cera pa motibo 
di e pandemia. Esaki a trece Aruba su economia den un 
situacion hopi dificil pa e companianan mediano y chikito, cu 
ta representa 90% di nos economia. Comercio no tabata sa 
con lo bay haci y tabata preocupa con lo bay cumpli cu nan 
trahadornan y compromisonan di fin di luna. Yudansa tabata 
wordo pidi di tur caminda y na momento ey ya Gobierno 
tabata trahando riba e yudansa cu lo por wordo brinda na 
companianan chikito pa surpasa e efecto di pandemia. Na e 
momentonan ey Standard & Poors' ta trece dilanti cu Aruba su 
economia lo ta esun cu mas lo wordo afecta y ta premira cu 
Aruba lo perde 44% di su economia debi na e lock-down, debi 
cu Aruba su economia ta draai riba turismo cual mundialmente 
a wordo afecta grandemente. Esey tabata e scenario cu nos 
Pais tabata aden na momento cu desicionnan mester a wordo 
tuma. 


PETICION DI QREDITS PA YUDA CU MICROCREDITO 
Minister Maduro a splica cu Gobierno a haya un peticion dia 
16 di april 2020 di Qredits pa nan por duna un microcredito 
special y hunto cune guia na companianan chikito y mediano 
pa nan surpasa e pandemia. E mandatario a evalua e peticion 
y a pidi Departamento Economico y Departamento di Finansa 
pa yuda pa asina por a brinda e ayudo aki na e companianan 
chikito via Qredits. 


MINISTERNAN A INFORMA PARLAMENTO DI E YUDANSA 
OFRECI 

Dia 1 di juni 2020 Minister President y Minister Maduro a 
manda un carta pa informa Parlamento kico ta wordo haci 
pa yuda wanta e economia di Aruba durante e pandemia. E 
mandatario a splica cu a introduci Alivio Fiscal, FASE, Sosten 
Financiero pa kwartaal na companianan chikito y mediano, 
Loonsubsidie y un microcredito cu condicionnan atractivo via 
Qredits. Pa locual ta Qredits, na e momento eynan a splica 
Parlamento cu lo trata di un ayudo di 250 mil florin pa yuda cu 
microcredito na companianan chikito y mediano den e periodo 
di crisis. Mester corda cu na e momento ey Parlamento di 
Aruba no tabata tene reunion normal y cu Gobierno tabata 
trahando cu skeleton crew. Pues no por a yama reunion pa pidi 
apoderacion adelanta, pero si a manda e carta cu splicacion 
di e yudansa bisando cu lo integra esaki den Presupuesto 
2020 pa su aprobacion y despues pa su formalisacion. 
Parlamento a aproba Presupuesto 2020 unanimamente y 


hasta Parlamentarion Dowers, Wyatt-Ras y Lopez-Tromp cu 
awe ta cuestiona, e tempo ey a vota pro pa duna e yudansa 
via Qredits. 


SI NO A ACTUA DI BIAHA, AWE E DEBATE LO TABATA 
OTRO 

Minister Maduro a indica cu na momento di lock-down tur 
wowo tabata riba Gobierno, pendiente di ki yudansa Gobierno 
lo brinda. E mandatario a cuestiona cu si Gobierno no a brinda 
ayudo, ta kende otro lo mester a bay yuda e famianan cu a 
perde nan negoshi? Con nan lo a haci pa surpasa e momento 
dificil ey? Un cos ta sigur, si no a yuda, economia di Aruba 
lo a kibra y awe e debate lo tabata otro. Awe nos lo a tende 
cu Minister Maduro no a saca un man pa yuda y a laga 100 
compania bati bancarota y mas di 100 famia keda sin entrada. 
IMF mes a raporta cu ta danki cu Gabinete Wever-Croes a 
actua di biaha, Aruba su economia y bida di hende a keda 
salba. 


TA TRAHA SEMPER DEN CUADRA CU LEY TA BRINDA 
Na final di e conferencia di prensa, Minister Maduro a subraya 
cu Gobierno a traha na un manera responsabel y dentro di e 
cuadra cu ley ta brinda pa actua den momentonan excepcional 
manera un pandemia. Como Minister encarga cu Finansa y 
Asunto Economico e tempo eynan, a actua corecto, a evalua 
e cuadro di ley y a uza e espacio cu ley mes ta brinda pa 
actua durante un momento di crisis asina. Durante pandemia 
Minister Maduro no a perde cabes, pero a tuma decision y 
a informa Parlamento di Aruba debidamente. Pueblo por tin 
e trankilidad cu e mandatario ta haci un trabao responsabel 
pa Aruba por a enfrenta y awo surpasa e situacion financiero 
difícil cu e pandemia a hinca Pais Aruba aden. 

Geoffrey Wever 


MINISTER 


Camera di Comercio y Minister Geoffrey Wever di Asuntonan ampliamente di e plannan di desaroyo di centro ciudad di 
Economico ta reuni varios biaha pa aña pa asina discuti Oranjestad y San Nicolas. 
topiconan relaciona na economia di Aruba. 

“Semper ta un placer pa intercambia di idea cu Camera di 
Ayera pa prome biaha Minister Wever a ricbi Sr. Gavril Mansur Comercio, semper nan ta duna un contribucion positivo y real,” 
den su rol como Presidente nobo di Camera di Comercio. E segun Minister Geoffrey Wever. 
topico nan cu a ser discuti ta entre otro e progreso di e UBO 
register, cual ta avansando manera plania. Tambe Camera di $ Ma 
Comercio a trece varios punto dilanti relaciona cu e reforma Aci DEN UNION Y CU POSITIVISMO 
fiscal y introduccion di BBO na frontera. NOS LO HIBA NOS PAIS 


PADILANTI! :: 


Na final Camera di Comercio y Minister Wever a papia 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ECOTECH FREEZONE „ 


ROMAR TRADING „ BALA: : pari PALMER, 


GREEN WASTE/PALLET -o 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 
AZETA DI MOTOR, DALTRA CARENTRA 
HYDROLIC Y GEAR 


Bo kier haci mas? 


Cumpli cu ley "Milieu 
schadelijke Producten 


A A a Owu (O asa RI 


PROHIBI REAG RECONOCE BO IN MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


MINISTER 

PA MINISTER GLENBERT CROES SIGURIDAD 
ENERGETICO TA UN PRIORIDAD URGENTE 


Durante Rueda di Prensa di Gobierno, Minister Glenbert 
Croes a elabora riba e trabounan di recuperacion riba e 
infrastructura di refineria, cu pa hopi afia a keda para. Un di e 
aspectonan cu e mandatario di Energia ta presiona riba dje ta 
siguridad energetico cu tabata un cos cu semper a preocupa e 
mandatario, cu ta urgente y cu tin tur su atencion. Kico kiermen 
‘e infrastructura esencial pa percurpa pa siguridad energetico’, 
e mandatario a continua splicando; “Supply di gasolin no por 
faya, supply di diesel no por faya, supply di jet fuel no por faya, 
supply di heavy fuel oil etc no por faya. Tur loke cu ta importante 
y indispensable pa nos economia local, no por faya, por lo cual 
tur infrastructura cu mester pa sigura importacion y distribucion 
di tur e combustibelnan esencial pa nos economi, no por. Pues 
mester haci e inversionnan necesario pa por sigura esaki.” 


Contestando pregunta di periodista referente e refineria, e 
mandatario a sigui splica cu mescos cu e dicho ta bisa cu 
un barco para no ta cobra flete, igual un refineria para no ta 


genera entrada. Minister Croes a sigui splica cu tur e parti 
bon di e refineria lo wordo reactiva cu tecnologia y energia 
limpi. Tur parti di e refineria cu no ta bon mas, lo bira parti di 
e componente di inversion den e Aruba Hydrogen Valley. Y a 
pesar cu hopi ta pensa cu e proyecto ta un sofio di futuro cu 
lo tarda hopi pa bira realidad, e mandatario durante rueda di 
prensa a comparti un noticia publica e dia ey na Europa di e 
inversion cu ta tumando luga na paisnan Nordico unda cu tur 
4 pais lo bay produci Green Hydrogen cu ta cla pa cuminsa cu 
suministro den 2023 mes. Esaki pa ilustra con lihe e proyecto 
di Aruba Hydrogen Valley lo por bira realidad treciendo e spin 
off economico cu Aruba mester di dje, creando e segundo 
pilar economico cu lo pusha nos pais den e direccion di e 
prosperidad y bonanza cu nos pueblo merece. 


Minister Glenbert Croes a tuma na su encargo pa percura pa 
Aruba ta e prome den region cu e Aruba Hydrogen Valley. 

Minister Glenbert Croes: 


NOS TA TRAHANDO PA CUMPLI CU NOS 
PUEBLO Y NOS PAIS PA REDUCCION DI TARIFA 
DI AWA Y CORIENTE 


Continuando cu e esfuerso di Gobierno di Aruba pa baha e 
prijs di awa y coriente, Minister Glenbert Croes a reuni cu e 
directornan di e companianan estatal, Utilities, Web y Elmar pa 
continua cu e plan pa baha e tarifa di awa y coriente. 


Minister Croes a splica cu e plan ta den proceso y unabes 
e ta cla, gobierno lo aprob'e pa asina, kisas na un forma 
gradual, cuminsa baha e prijs di awa y coriente. Gobierno 
di Aruba naturalmente lo tene cuenta cu e recuperacion di 
e companianan estatal, pero semper lo tin como prioridad e 
bienestar di Aruba su comunidad. 


“Nos tur ta bringando pa e mesun causa: Alivia e bida pa tur 
famia na Aruba, pa henter e pueblo trahado, pa henter nos 
Pais. Esaki SEMPER ta nos PRIORIDAD.”, e mandatario a 
declara referente e reunion cu e companianan estatal pa baha 
prijs di awa y coriente. 


Tambe e mandatario a reitera e importancia di e acuerdo 
cu Aruba lo kier cera directamente entre Refineria di Aruba 
(RDA), Fuel Marketing Supply Aruba (FMSA) y PetroEcuador 
pa haya combustibel segun e specificacion- y exigencianan 
di WEB pero na un prijs hopi mas beneficioso cu e ta awo. Si 
Gobierno logra cera e acuerdo aki, esaki lo conduci cu lo por 
baha prijs di awa y coriente substancialmente y asina drecha e 
situacion di bida pa e comunidad di Aruba. 

"Pesey, como Minister di Energia, mi lo sigui persisti pa e 
acuerdo aki wordo cera lo mas pronto posibel", Minister Croes 
a expresa. 


Como Minister di Energia e ta reafirmana comunidad en 
general cu proximamente e tarifa di awa y coriente lo baha 
y cu su persona y e directornan di e companianan estatal ta 
trahando duro pa haci esaki un realidad lo mas pronto cu ta 
posibel. 


Director di Utilities Sr. Anthony Rojer: 


TA TRAHANDO CONTINUAMENTE PA OFRECE 
UN MIHO TARIFA DI AWA Y CORIENTE NA 


Diahuebs mainta tabatin un reunion hopi interesante cu Minister 
di Energia Sr. Glenbert Croes riba e topico reduccion di tarifa di 
awa y coriente. Den e reunion tambe tabata presente Director 
di WEB Aruba nv. Sr. Alfredo Koolman, Director di ELMAR 
nv. Sr. Anthony Irausquin como tambe Director di Utilities Sr. 
Anthony Rojer. Den un declaracion di Sr. Rojer despues di e 


un miho tarifa pa comunidad. For di aña pasa 2022, WEB a 
absorba e aumento di tarifa pa shete luna door di e aumento 
drastico di e Heavy Fuel Oil, resultado cu e tarifanan mester 
a wordo ahusta na september. Despues di seis luna a evalua 
atrobe pa wak con e tarifa riba mercado ta bay pa asina sinta 
hunto atrobe pa mira con ta bay reduci e tarifanan di awa y 
coriente. Pa Sr. Rojer diahuebs mainta tabatin un bon reunion 
mirando cu ta cumpliendo cu e lendersnan y recuperacion di e 
companianan ta bayendo den bon direccion. Despues cu 2022 
a cera cu WEB su perdida di casi 40 miyon florin dor di absorba 
e aumento di e Heavy Fuel Oil, awor aki ta premira cu por 
reduci e tarifa gradualmente ora cu por, depende di e mercado. 
Si por hacie lo hacie pasobra e meta principal ta pa duna e 
comunidad e miho tarifa cu por. Director di Utilities Sr. Anthony 
Rojer a bisa cu ta trahando hunto pa yega na solucionnan cu 
ta beneficioso pa tur. 

AN 
Nos ACTITUD POSITIVO TA NOS 


FORSA PA SOLUCIONA CADA RETO 
Y CREA OPORTUNIDADNAN NOBO. 


Aña 2023 lo trece hopi cambio pa cada un di nos, y nan 
impacto riba cada un di nos lo ta fuerte. Sin embargo ban 
carga e positivismo cu tur e cambionan aki lo trece cosnan 
bon pa nos, lo crea e progreso y bienestar cu nos 
ciudadanonan merece. Aruba ta un pais bendiciona, y cu fe 
den nos Todopoderoso, nos mester carga e positivismo cu 
tin cosnan grandi nos dilanti. Nos actitud positivo, cu ta 
permiti nos mira e solucion pa cada reto y oportunidad 
nobo den cada situacion. 


AÑA DI UNION Y POSITIVISMO! 


